ઘેરિયા મંડળી ઘરના આંગણે રમી જાય એટલે આખું વર્ષ સારું રહે એવી માન્યતા પ્રવર્તે છે. એટલે જ દક્ષિણ ગુજરાતના વાપીથી તાપી સુધી આ ઘેરૈયાનું અનેરું મહત્વ છે. ઘેર છોડવામાં આવે અને જે બક્ષિસ ભેગી થઈ હોય એ ગામમાં દેવસ્થાન માટે અથવા તો ગામના સાર્વજનિક કામ માટે વાપરવામાં આવે છે. હાલે આ પરંપરાગત નૃત્ય પહેલાં શહેરોમાં પણ થતું હતું. જોકે હવે ગણ્યાં ગાંઠ્યા ધેરૈયાઓ બચ્ચાં હોવાથી આગામી દિવસોમાં આ સંસ્કૃતિ નામશેષ થઇ જાય તેવો ભય દેખાઈ રહ્યો છે. હવે માત્ર આદિવાસી વિસ્તારોમાં અને તે પણ ખૂબ જૂજ સ્થળો પુરતુ મર્યાદિત થઈ ગયું છે.